Geekus33 Gallery Pictures - Geekus33 Gallery Photos - Mustang Picture Gallery - AllFordMustangs.com
Home » Mustang Rides Member Galleries » geekus33
2008 Vista Blue GT 1970 Cutlass 1972 Camaro RS 1972 Camaro RS 2008 Vista Blue GT 2008 Vista Blue GT 2008 Vista Blue GT 2008 Vista Blue GT Sort Photos
Click here to see all of geekus33's photos Eiendom: Meer skaal af deur te huur - Jou Geld | Solidariteit WêreldJou Geld | Solidariteit Wêreld
Tuis › 2016-begroting › Eiendom: Meer skaal af deur te huur
Eiendom: Meer skaal af deur te huur
Al hoe meer mense onder finansiële druk verkies om deesdae hul huise te verkoop en vir goedkoper te huur as om goedkoper eiendomme te koop.
John Loos, eiendomstrateeg by ENB, sê in sy jongste ENB Eiendomsagent-opname vir die eerste kwartaal van 2016 dat die respondente gedurende meeste van 2013 en 2014 geglo het dat meer as 60% van verkopers wat weens finansiële druk wou afskaal ’n goedkoper eiendom wou koop, terwyl nagenoeg 40% eerder sou wou huur. “Vroeg in 2015 het die persentasie wat goedkoper wou huur skielik tot by 50% geklim. Hoewel dit weer tot by 46% teen die einde van die jaar teruggeval het voordat dit effe hoër tot 47% in 2016 se eerste kwartaal herstel het, bly dit noemenswaardig hoër as in 2013 en 2014.
“Dit dui op ’n meer konserwatiewe benadering deur huishoudings jeens hul finansies omdat huur die goedkoper korttermyn-opsie is.”
Die grootste kategorie van verkopers bly diegene wat verkoop “om weens hul lewenstadium af te skaal”. Volgens Loos kan dit toegeskryf word aan die sterk groei in die 50+ ouderdomsgroep se getalle. “In die opname oor die eerste kwartaal van 2016 was dit geraam dat ’n enorme 26% van verkopers om hierdie rede verkoop.”
Dis geen verrassing nie dat die motief om te verkoop om te emigreer geleidelik tydens die laaste paar kwartale toegeneem het, ofskoon hierdie vlak steeds matig is. “Hierdie kategorie as ’n persentasie van eiendomsverkope het steeds ’n matige raming van 5.5% in die 2016-opname opgelewer. Hierdie persentasie het egter effens sedert die laagtepunt van 2% in 2013 geklim. Dit is wel nogtans ver onder die 20%-hoogtepunt aan die einde van 2008.”